CELEX: 32006R1022
Language: hu
Date: 2006-07-05 00:00:00
Title: A Bizottság 1022/2006/EK rendelete ( 2006. július 5. ) a mezőgazdasági termékek belső piacon történő megismertetésével és promóciójával kapcsolatos intézkedésekről szóló 2826/2005/EK tanácsi rendelet alkalmazására vonatkozó részletes szabályok megállapításáról szóló 1071/2005/EK rendelet módosításáról

6.7.2006   
            
            
               HU
            
            
               Az Európai Unió Hivatalos Lapja
            
            
               L 184/3
            
         
      A BIZOTTSÁG 1022/2006/EK RENDELETE
   
   (2006. július 5.)
   a mezőgazdasági termékek belső piacon történő megismertetésével és promóciójával kapcsolatos intézkedésekről szóló 2826/2005/EK tanácsi rendelet alkalmazására vonatkozó részletes szabályok megállapításáról szóló 1071/2005/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek belső piacon történő megismertetésével és promóciójával kapcsolatos intézkedésekről szóló, 2000. december 19-i 2826/2000/EK tanácsi rendeletre (1) és különösen annak 4. cikkére, 5. cikke (1) bekezdésére, valamint 12. cikkére,
   mivel:
   
               (1)
            
            
               A 2826/2000/EK rendelet 3. cikke meghatározza azon témakörök és termékek kijelölésének kritériumait, amelyekre vonatkozóan a belső piacon tájékoztatási és/vagy promóciós intézkedéseket lehet végrehajtani. E témaköröket és termékeket az 1071/2005/EK bizottsági rendelet (2) I. melléklete sorolja fel.
            
         
               (2)
            
            
               A 2826/2000/EK rendelet 5. cikke alapján minden kiválasztott ágazat és termék esetében az érintett ágazatokban folytatandó kampányok általános útmutatásait meghatározó iránymutatásokat kell készíteni. A kiválasztott ágazatokra és termékekre vonatkozó iránymutatások az 1071/2005/EK rendelet II. mellékletében szerepelnek.
            
         
               (3)
            
            
               A közelmúltbeli madárinfluenza-válság destabilizálta a baromfihús-ágazat helyzetét, mivel a fogyasztói bizalom megrendülése következtében jelentős mértékben visszaesett a fogyasztás. Ennélfogva a szóban forgó ágazatban helyénvalónak bizonyul tájékoztatási és/vagy promóciós intézkedések folytatásának lehetőségét előírni a fogyasztói bizalom – többek között megfelelő tájékoztatás segítségével történő – tartós helyreállítása érdekében.
            
         
               (4)
            
            
               Tehát indokolt a promócióra szoruló termékek jegyzékébe felvenni a baromfihúst és kialakítani a baromfihús-ágazatban folytatandó kampányok általános útmutatásait meghatározó iránymutatásokat.
            
         
               (5)
            
            
               Az 1071/2005/EK rendeletet ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a mezőgazdasági termékek promóciójával foglalkozó közös irányítóbizottság véleményével,
            
         ELFOGADTA EZT A RENDELETET:
   1. cikk
   Az 1071/2005/EK rendelet a következőképpen módosul:
   
               1.
            
            
               Az I. melléklet a következő francia bekezdéssel egészül ki:
               
                           „—
                        
                        
                           baromfihús”.
                        
                     
         
               2.
            
            
               A II. melléklet az e rendelet mellékletében meghatározott szöveggel egészül ki.
            
         2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. július 5-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 328., 2000.12.23., 2. o. A legutóbb a 2060/2004/EK rendelettel (HL L 357., 2004.12.2., 3. o.) módosított rendelet.
   
      (2)  HL L 179., 2005.7.11., 1. o.
   
      MELLÉKLET
      Az 1071/2005/EK rendelet II. melléklete a baromfihúsra vonatkozó következő iránymutatásokkal egészül ki:
      
         „BAROMFIHÚS
         1.   Általános helyzetértékelés
         A madárinfluenzával kapcsolatban a médiában megjelenő információk következtében megrendült a baromfihús iránti fogyasztói bizalom, ami a fogyasztás jelentős visszaesésében nyilvánult meg. Ezért indokolt megerősíteni a közösségi eredetű baromfihús iránti fogyasztói bizalmat.
         Ennek érdekében tárgyilagos tájékoztatást kell adni a közösségi termelési rendszerekről (forgalmazási előírásokról), valamint azokról az ellenőrzésekről, amelyek az ellenőrzésekre és az élelmiszer-biztonságra vonatkozó általános jogszabályokon kívül szükségesek.
         2.   Célkitűzések
         
                     —
                  
                  
                     A tájékoztatási és promóciós kampányok az EU-ban előállított termékekre korlátozódnak.
                  
               
                     —
                  
                  
                     Céljuk, hogy:
                     
                                 —
                              
                              
                                 a baromfihúsból készült termékek biztonságára vonatkozó közösségi és nemzeti szabályozásról tárgyilagos és teljes körű tájékoztatást biztosítsanak, különösen a forgalmazási előírásokról kell teljes körű és pontos tájékoztatást adni a fogyasztónak,
                              
                           
                                 —
                              
                              
                                 tájékoztassák a fogyasztót a baromfihús változatosságáról, organoleptikus jellemzőiről és tápértékéről,
                              
                           
                                 —
                              
                              
                                 felhívják a fogyasztó figyelmét a nyomon követhetőségre.
                              
                           
               3.   Célcsoportok
         
                     —
                  
                  
                     Fogyasztók és fogyasztói szövetségek
                  
               
                     —
                  
                  
                     A háztartási bevásárlásokért felelős személyek
                  
               
                     —
                  
                  
                     Intézmények (éttermek, kórházak, iskolák stb.)
                  
               
                     —
                  
                  
                     Forgalmazók és forgalmazói szövetségek
                  
               
                     —
                  
                  
                     Újságírók és véleményformálók
                  
               4.   Fő üzenetek
         
                     —
                  
                  
                     Az EU területén forgalmazott baromfihús a termelési lánc egészére, a levágásra és a fogyasztásra kiterjedő közösségi szabályozás alá tartozik.
                  
               
                     —
                  
                  
                     Biztonsági intézkedések, azokon belül ellenőrzések alkalmazására is sor kerül.
                  
               
                     —
                  
                  
                     Állati eredetű termékek kezelésére vonatkozó általános higiéniai tanácsok.
                  
               5.   Fő kommunikációs csatornák
         
                     —
                  
                  
                     Internet
                  
               
                     —
                  
                  
                     A médiával és a reklámszakmával együtt folytatott PR-tevékenység (tudományos és szaksajtó, női magazinok, konyhaművészeti folyóiratok)
                  
               
                     —
                  
                  
                     Kapcsolattartás a fogyasztói szövetségekkel
                  
               
                     —
                  
                  
                     Audiovizuális kommunikációs eszközök
                  
               
                     —
                  
                  
                     Írásos anyagok (prospektusok, brosúrák stb.)
                  
               
                     —
                  
                  
                     Az értékesítési helyeken nyújtott tájékoztatás
                  
               6.   A programok időtartama és terjedelme
         A programoknak legalább egy tagállam egészére vagy több tagállamra kell kiterjedniük.
         A programok időtartama 12–24 hónap, elsőbbséget azok a többéves programok élveznek, amelyek az egyes szakaszokra indokolt célokat jelölnek ki.”